ພັນລະຍາ ທ່ານສົມບັດ ສົມພອນ ຢ້ຽມຢາມ ສະຫະລັດ ເພຶ່ອຮ້ອງຂໍ ການຊ່ວຍເຫຼືອ 
ທ່ານ​ນາງ Shui Meng ພັນລະຍາຂອງທ່ານສົມບັດ ສົມພອນ ເດີນທາງ​ມາສະ​ຫະລັດ ​ເພື່ອ​ຮ້ອງ​ຂໍ​ຄວາມ​ເຫັນ​ໃຈ ຈາກ​ທາງ​ການ​ສະຫະລັດ ໃຫ້ຊ່ວຍຊອກຫາຂ່າວຄາວ ກ່ຽວກັບສາມີທ່ານນາງ.
ພັນລະຍາຂອງທ່ານສົມບັດ ສົມພອນ ນັກພັດທະນາຊຸມ ຊົນ ແລະນັກເຄື່ອນໄຫວເພື່ອສິດທິພົນລະເມືອງລາວ ທີ່ ຫາຍສາບສູນໄປ ທ່ານນາງ Shui Meng Ng ເດີນທາງ ມາສະຫະລັດ ເພື່ອຮ້ອງຂໍຄວາມເຫັນໃຈ ຈາກທາງການ ສະຫະລັດ ໃຫ້ຊ່ວຍຊອກຫາ ຂ່າວຄາວຂອງສາມີຂອງ ທ່ານນາງ ທີ່ຫາຍຕົວໄປ ເມື່ອເກືອບປີເຄິ່ງຜ່ານມາແລ້ວ ຄືຕັ້ງແຕ່ກາງເດືອນທັນວາ ປີ 2012 ໂດຍທີ່ບໍ່ໄດ້ຮັບຂ່າວຄືບໜ້າຫຍັງເລີຍ ຈາກທາງການລາວ ທ່ານນາງ Shui Meng ກ່າວກັບ ວີໂອເອ ວ່າ: ທ່ານນາງ Shui Meng ກ່າວເຊັ່ນນັ້ນ ໃນລະຫວ່າງໃຫ້ສຳພາດກັບນັກຂ່າວ ຫລັງຈາກ ໄດ້ເລົ່າເລື້ອງລາວ ກ່ຽວກັບການຫາຍໂຕໄປ ຂອງສາມີຂອງທ່ານນາງ ຢູ່ໃນລາຍການ ສົນທະນາ ໃນຫົວຂໍ້ເລື້ອງ ທີ່ທາງສະຖາບັນເພື່ອ ການສຶກສານະໂຍບາຍ ຈັດຂຶ້ນ ຮ່ວມກັບ ສະຖາບັນການສຶກສາຍຸທະສາດ ແລະນາໆ ຊາດ ຢູ່ນະຄອນຫຼວງວໍຊິງຕັນ ເມື່ອວັນອັງຄານວານນີ້ ຊຶ່ງມີເຈົ້າໜ້າທີ່ກະຊວງການ ຕ່າງປະເທດສະຫະລັດ ແລະແຂກເຂົ້າຮັບຟັງ ຫລາຍສິບຄົນ ຢູ່ນະຄອນຫຼວງວໍຊິງຕັນນີ້ ທ່ານນາງ Shui Meng ມີກຳນົດ ຈະໄປພົບປະສົນທະນາ ກັບບັນດາສະມາຊິກ ລັດຖະສະພາ ແລະບຸກຄົນສຳຄັນຫຼາຍໆທ່ານ ຂອງລັດຖະບານສະຫະລັດ ເພື່ອປຸກລະດົມເອົາການຊ່ວຍເຫຼືອ ໃຫ້ໄດ້ຮັບຂ່າວຄາວແລະ ໄດ້ຕົວຂອງສາມີ ຂອງທ່ານນາງກັບຄືນມາ ເຮົາຍັງຈະມີ ລາຍງານເພີ້ມຕື່ມ ກ່ຽວກັບການຢ້ຽມຢາມຂອງ ທ່ານນາງ Shui Meng ມາສະເໜີທ່ານອີກ ໃນມື້ໜ້າ ໂປດ ຕິດຕາມຟັງ